ચાર દિવસ સુધી સદસ્યોને રાજસ્થાનમાં લઈ જઈ માંડ મામલે થાળે પાડ્યો હતો અને પ્રમુખ-ઉપપ્રમુખની ચૂંટણી પૂરી થઈ ગયા બાદ પણ હવે સમિતિ મામલે ગરમાવો આવ્યો છે. ૨૪મી જુલાઈએ વિવિધ છ સમિતિઓની મુદત પુરી થતી હોઈ પુન:રચના માટે ૧૩મી જુલાઈએ ખાસ સામાન્ય સભા યોજાવાની છે. કારોબારી સમિતિ, સામાજીક ન્યાય સમિતિ, જાહેર આરોગ્ય, જાહેર બાંધકામ અને અપીલ સમિતિની રચના કરવાની હોઈ જિલ્લા પંચાયતનું રાજકારણ ફરીથી ગરમાયું છે. પ્રમુખ તરીકે પાટીદાર અને ઉપપ્રમુખ તરીકે દેસાઈની નિમણૂંક કરાઈ છે ત્યારે મહત્ત્વની સમિતિઓના ચેરમેન બનાવીને અન્ય સમાજને કોંગ્રેસ સાચવે તેવી સંભાવના વચ્ચે સમિતિઓનું ચેરમેન પદ મેળવવા પણ દાવેદારોમાં હોડ જામી છે. કારોબારી સહિત મહત્ત્વની સમિતિઓનું ચેરમેન પદ મેળવવા સદસ્યોએ લોબિંગ કરવા સહિતની કવાયત હાથ ધરી છે. હોઈ જિલ્લા પંચાયતમાં અલગ અલગ બેઠકોનો દોર પણ શરૂ થયો છે.